Det korte svar er ja, nok en smule. Blødning kan forekomme i en dags tid efter fjernelse af en tand. Typisk kan det dog se mere dramatisk ud, da blodet blandes med dit spyt, og derfor kan se ud af mere, end det i virkeligheden er. Du får nogle gaze-krøller med hjem, som placeres på såret i munden, hvorefter man bider hårdt sammen i ca. 15 min. alt imens du sidder op. Det vil virke som et kompres på såret og stoppe blødningen. Gentag dette om nødvendigt. Sov også gerne lidt højt med hovedet med en ekstra pude den følgende nat. Hvis du får blodfortyndende medicin, kan det bløde mere end normalt. Du må dog ALDRIG stoppe med at tage din blodfortyndende medicin! Føler du, at det bløder meget kraftigt, skal du kontakte klinikken.